SVR วิ่งแรง 7% รับรายได้ขายอสังหาริมทรัพย์ ดันกำไร Q1 นิวไฮ  
SVR พุ่งแรง 7% ราคาแตะ 1.92 บาท รับรายได้ขายอสังหาริมทรัพย์เพิ่ม ดันกำไรไตรมาส 1/66 นิวไฮ โตกว่า 140% แตะ 23.85 ล้านบาท
SVR วิ่งแรง 7% รับรายได้ขายอสังหาริมทรัพย์ ดันกำไรไตรมาส 1/66 นิวไฮ โตกว่า 140% แตะ 23.85 ล้านบาท
8 พ.ค. 2566

ผู้สื่อข่าวรายงานว่า วันนี้ (8 พ.ค.66) ราคาหุ้นบริษัท สิวารมณ์ เรียลเอสเตท จำกัด (มหาชน) หรือ SVR ล่าสุด ณ เวลา 10:11 น. อยู่ที่ระดับ 1.92 บาท บวก 0.13 บาท หรือ 7.26% สูงสุดที่ระดับ 1.94 บาท ต่ำสุดที่ระดับ 1.86 บาท ด้วยมูลค่าซื้อขาย 37.86 ล้านบาท

ทั้งนี้ราคาหุ้น SVR ปรับตัวขึ้น ตอบรับรายงานผลการดำเนินงานไตรมาส 1/66 มีกำไรสุทธิ 23.85 ล้านบาท เพิ่มขึ้น 140.60% จากปีก่อนกำไรสุทธิ 9.91 ล้านบาท โดยมีรายได้รวมที่ 215.14 ล้านบาท เพิ่มขึ้น 60% เมื่อเทียบกับช่วงเดียวกันของปีก่อน ที่มีรายได้รวม 134 ล้านบาท เป็นผลมาจากการเพิ่มขึ้นของรายได้จากการขายอสังหาริมทรัพย์ 80.30 ล้านบาท
โดยจากผลการดำเนินงานในไตรมาสแรกปรับตัวสูงขึ้นในครั้งนี้ ถือว่าเป็นการสร้างท็อปฟอร์มทำนิวไฮต่อเนื่อง และนับว่าเป็นการทำลายสถิติสูงสุดเป็นประวัติการณ์ สะท้อนถึงความสำเร็จของยอดขายที่เพิ่มขึ้นที่สามารถตอบโจทย์ทุกความต้องการของผู้อยู่อาศัยของกลุ่ม Real Demand เพื่อตอบสนองความต้องการที่อยู่อาศัยแบบ Premium Economy (ความคุ้มค่า)